Jurbarko Antano Sodeikos meno mokykla

Jurbarko Antano Sodeikos meno mokykla – neformaliojo vaikų švietimo mokykla ir formalųjį švietimą papildančio ugdymo mokykla, savivaldybės biudžetinė įstaiga, įsikūrusi Jurbarke, Vydūno g. 23, šalia buvusio Jurbarko dvaro. Įstaigos kodas 190922737. 1990 m. mokykla pavadinta dainininko Antano Sodeikos (1890–1979) garbei. Istorija 1966 m. buvo įkurta Jurbarko vaikų muzikos mokykla. Mokykloje veikė muzikos skyriai: fortepijono – styginių instrumentų, liaudies instrumentų, pučiamųjų instrumentų, chorinis – teoretinis, papildomo instrumento. 1990 m. mokyklai suteiktas kraštiečio operos dainininko Antano Sodeikos vardas. Nuo 2007 m. įvedus choreografijos ir dailės skyrius, muzikos mokykla pavadinta Antano Sodeikos meno mokykla. Programos Mokykloje veikia skyriai: muzikos, šokio ir dailės. Mokiniai mokosi pagal muzikos, dailės, šokio pradinio bei pagrindinio formalųjį švietimą papildančio ugdymo programas, šokio ir muzikos meninės saviraiškos programas, ankstyvojo meninio ugdymo programą, suaugusiųjų dailės ir muzikos ugdymo programas. Be individualių pamokų, veikia meno kolektyvai: tautinių šokių kolektyvas „Mituvėlė“, šiuolaikinių šokių kolektyvas I-Dance, jaunių choras „Doradus“, pučiamųjų instrumentų orkestras „Šventė“, choreografinė grupė prie pučiamųjų instrumentų orkestro, smuikininkų ansamblis, kanklininkų ir skudutininkų ansamblis „Smilga“, akordeonininkų orkestras. Dailės skyriaus mokiniai dalyvauja pleneruose, stovyklose. Direktoriai Juvencijus Gadliauskas, 1966–1969 m. Joana Baltrukėnienė, 1969–1972 m. Liudvika Frėjienė, 1972–1977 m. Ramūnas Zubrickas, 1977–1981 m. Vincas Alminas, 1981–1984 m. Algimantas Valys, 1984–1985 m. Marija Tautkuvienė, 1985–1993 m. Arūnas Samys, 1993–2008 m. Loreta Ševelienė, 2008–2022 m. Gytis Gvozdas, 2022–2023 m. Akvilė Sadauskienė, nuo 2026 m. Žinomi mokiniai Loreta Levinskaitė, choro dirigentė; Giedrius Prunskus, operos solistas; Povilas Butkus, choro dirigentas; Giedrius Vaznys, orkestro dirigentas; Laurynas Lapė, trimitininkas Giedrius Steponaitis, tūbininkas Šaltiniai Nuorodos Mokyklos tinklalapis Lietuvos muzikų sąjunga: Jurbarko Antano Sodeikos meno mokykla Mokyklos „Facebook“ paskyra